На основу члана 525. тачка 2. Закона о привредним друштвима („Службени гласник РС“ број 36/11, 99/11, 83/14-др. закон и 5/15), члана 76. Закона о јавним предузећима („Службени гласник РС“ број 15/16) и члана 37. тачка 9. Статута Града Ниша, Скупштина Града Ниша на седници одржаној дана \_\_\_\_\_\_\_\_\_\_\_\_\_\_\_\_\_\_\_\_\_\_\_године доноси

ОДЛУКУ

О ПОКРЕТАЊУ ПОСТУПКА ЛИКВИДАЦИЈЕ

ЈАВНО ПРЕДУЗЕЋЕ ДИРЕКЦИЈА ЗА УПРАВЉАЊЕ И РАЗВОЈ НИШКЕ БАЊЕ , НИШКА БАЊА

Члан 1.

Покреће се поступак ликвидације Јавног предузећа Дирекција за управљање и развој Нишке Бање, Нишка Бања, у Нишкој Бањи , Трг Републике 23 ( у даљем тексту: Јавно предузеће), основаног ради обављања претежне делатности 43.12 Припремна градилишта регистрованог у Регистру привредних субјеката Агенције за привредне регистре регистре решењем БД 8640/2009 од 09.03.2009. године под матичним бројем 17044397, ПИБ 101466702, са пословним бројем рачуна у Министарству финансија, Управа за трезор, Филијала Ниш, 840-497641-35.

Члан 2.

Јавно предузеће је основaно Одлуком о оснивању („Службени лист Града Ниша“, број 18/94) која јеОдлуком о усклађивању пословања Јавног предузећа Законом о јавним предузећима („Службени лист Града Ниша“ број 127/16) усклађена са Законом о јавним предузећима („Службени гласник РС“ број 15/16).

Члан 3.

Ликвидација Јавног предузећа почиње даном регистрације ове Одлуке код Агенције за привредне регистре и објављивањем огласа о покретању ликвидације.

Оглас о покретању ликвидације објављује се у трајању од 90 дана на интернернет страници Регистра привредних субјеката.

Члан 4.

За ликвидационог управника Јавног предузећа именује се Слађана Ћетковић

из Ниша , Првомајска 36 , ЈМБГ 0711978735030.

Ликвидациони управник заступа Јавно предузеће у ликвидацији и одговоран је за законитост пословања Јавног предузећа у ликвидацији.

Висину накнаде за рад ликвидационог управника одредиће својим актом Градско Веће Града Ниша.

Члан 5.

Од дана регистрације ове одлуке, ликвидациони управник не може предузимати нове послове из надлежности јавног предузећа , већ само послове везане за спровођење ликвидације Јавног предузећа у складу са законом.

Члан 6.

Позивају се повериоци да пријаве своја потраживања према Јавном предузећу, у складу за законом.

Ликвидациони управник ће свим познатим повериоцима упутити и писано обавештење о покретању ликвидације Јавног предузећа, најкасније у року од 15 дана од дана почетка ликвидације.

Упозоравају се повериоци да ће им потраживања бити преклудирана ако их не пријаве најкасније у року од 30 дана од истека периода трајања огласа о ликвидацији.

Јавно предузеће у ликвидацији може, у року од 30 дана од дана пријема пријаве потраживања, оспорити потраживање повериоца, у ком случају је обавезно да о томе у истом року обавести повериоца уз образложење оспоравања потраживања.

Јавно предузеће у ликвидацији не може оспоравати потраживања повериоцима чија су потраживања утврђена извршном исправом.

Ако поверилац чије је потраживање оспорено не покрене поступак пред надлежним судом у року од 15 дана од дана пријема обавештења о оспоравању потраживања и у истом року о томе писаним путем не обавести Јавно предузеће у ликвидацији то потраживање се сматра преклудираним.

Ако је до тренутка пријема обавештења о оспоравању потраживања поверилац против Јавног предузећа већ покренуо поступак о том потраживању пред надлежним судом, поверилац није дужан да покреће нови поступак по пријему обавештења о оспоравању потраживања.

Члан 7.

Пријаве потраживања достављају се на адресу седишта Јавног предузећа Дирекција за управљање и развој Нишке Бање, Нишка Бања – у ликвидацији, у Нишкој Бањи, Трг Републике 23.

Члан 8.

Позивају се дужици Јавног предузећа да измире своје обавезе према Јавном предузећу.

Члан 9.

Ликвидациони управник ће у року од 30 дана од почетка ликвидације саставити почетни ликвидациони биланс као ванредни финансијски извештај, у складу за законом и исти поднети Скупштини Града на усвајање.

Ликвидациони управник саставља почетни ликвидациони извештај најраније 90 дана, а најкасније 120 дана од дана почетка ликвидације и у истом року га подноси Скупштини Града на усвајање.

Ликвидациони управник ће након усвајања почетног ликвидационог извештаја од стране Скупштине Града предузети потребне радње за регистрацију почетног ликвидационог извештаја у складу са законом.

Члан 10.

Град ће сносити трошкове спровођења ликвидације и накнаде из члана 4. став 3. ове одлуке.

Члан 11.

Ликвидациони управник Јавног предузећа је дужан да у року од 15 дана поднесе Агенцији за привредне регистре уз регистрациону пријаву покретања поступка ликвидације и ову одлуку, ради регистрације ликвидације Јавног предузећа у Регистру привредних субјеката.

Ликвидација се окончава доношењем Одлуке о окончању ликвидације из члана 540. став 3. Закона о привредним друштвима. Брисање Јавног предузећа из Регистра привредних субјеката извршиће се по окончању поступка ликвидације.

Члан 12.

Ступањем на снагу ове одлуке престају да важе сва општа и појединачна акта Јавног предузећа.

Ступањем на снагу ове одлуке разрешавају се дужности председник и чланови Надзорног одбора и Директор Јавног предузећа, а права заступања са Директора прелазе на ликвидационог управника.

Члан 13.

Ова одлука ступа на снагу осмог дана од дана објављивања у „Службеном листу Града Ниша“.

Број:

У Нишу, \_\_\_\_\_\_\_\_\_\_\_\_\_\_\_\_\_

СКУПШТИНА ГРАДА НИША

Председник

Мр Раде Рајковић